Skjærevæske

Skjærevæske brukes i industrien til kjøling og smøring av arbeidsstykker og verktøy ved fresing og skjæring i metall. Skjærevæsken sørger også for å transportere bort metallpartikler og smuss fra maskinen, for å redusere slitasje på verktøyet. Det finnes mange forskjellige typer skjærevæsker, alt etter hvilket materiale det jobbes med, og hvilken operasjon som skal utføres. De tre hovedtypene er mineralolje, syntetiske vannbaserte skjærevæsker og emulsjoner av olje og vann. Skjærevæske er et kjemikalie og skal derfor behandles som spesialavfall.

Metallbearbeiding